Bloed/Blut | Naledi
BLOED/BLUT is ’n historiese roman wat in Berlyn, hoofstad van Duitsland, afspeel gedurende 1933, toe Hitler kanselier geword het, tot 1938, amper net voor die uitbreek van die Tweede Wêreldoorlog.
Die liefde oorbrug alles. Helmut, ’n jong Duitser en seun van ’n Duitse generaal, raak verlief op die beeldskone donkerkop Rut, Jodin en dogter van ’n bekende rabbi. Helmut is ’n informant van die gevreesde Gestapo. Hy doen dit noodgedwonge om sy gay broer teen vervolging te probeer beskerm. Die Gestapo is die oë en die ore van die Duitsers wat die Jode haat en bloedvermenging tussen eg Ariese Duitsers en untermensch, die Jood, wat nie as menswaardig beskou is nie, verbied. Oortreding van hierdie wet is ten sterkste veroordeel en kon selfs later met die dood gestraf word. Ironies dat Rut se suster met opregte katte teel en probeer om die bloedlyn suiwer te hou.
Sal die talle kerke in Duitsland en die groot wêreldmoondhede daarbuite die vasgekeerde Jode, wat nou afgesonder, bespot, verneder, wreed vervolg, verarm en selfs vermoor word, kan help?
En wat van die verliefde Rut en Helmut… die Jode is tog mos die uitverkore volk van God? Het die donker voorspellings van die eeue oue profete oor die Jode, dan nou uiteindelik waar geword?
COREEN ERASMUS-BEZUIDENHOUT is ’n advokaat van beroep, en woon in Stellenbosch. Sy het van jongs af na die vertellings van haar ouers geluister. Haar vader is oud-regter Rudolf Erasmus, ’n Cecil John Rhodes-beurshouer wat net voor die Tweede Wêreldoorlog aan Oxford Universiteit gestudeer het; haar moeder was met vakansie in Duitsland en beide het in 1936, tydens die Olimpiese Spele, Hitler in lewende lywe gesien, asook die vervolging van die Jode wat toe reeds begin het. Coreen besoek Israel en Duitsland gereeld, en lewer toesprake oor die geskiedenis van die Jode en die Holocaust.
Sien al Coreen Erasmus-Bezuidenhout se boeke
Lewer die eerste resensie vir “Bloed/Blut” Cancel reply